خميسو ڳوٺ

يو سي خميسو ڳوٺ پاڪستان جي صوبي سنڌ جي ضلعي ڪراچي سينٽرل جي تعلقي نيو ڪراچي سب ڊويزن جي ھڪ يونين ڪاميٽي آهي. ان جي اولھ ۾ يو سي مصطفیٰ ڪالوني ۽ ڏکڻ ۾ يو سي مدينه ڪالوني واقع آھن. ان جي اتر اولھ واري ڪنڊ ۾ يوسف ڳوٺ واقع آهي . ان جي اوڀر ۾ ھڪ روڊ گلشن معمار طرف وڃي ٿو جيڪو خميسو ڳوٺ کان چئن ڪلوميٽرن جي فاصلي تي آھي. ان جي ڏکڻ-اولھ واري ڪنڊ تي سکيا ڳوٺ، سيفل ڳوٺ ۽ ڪراچي ڪورٽ سوسائٽي واقع آھن. 2015 جي بلدياتي اليڪشن ۾ ھن يو سي جو چيئرمين محمد عابد ۽ وائيس چيئرمين ڪاشف جمال چونڊجي آيا جن جو تعلق ايم ڪيو ايم پاڪستان سان آھي. آبادي جي اڪثريت سنڌين جي ۽ ٻئي نمبر تي اردو ڳالهائيندڙن جي آھي. ھن يو سي ۾ معمار اوينيو روڊ ، سرجاڻي روڊ ۽ گوڌرا روڊ گذرن ٿا.

 حوالا 

زمرو:ڪراچي جا گردونواح